આવો તો આનંદ થાય
આવો તો આનંદ થાય
નાવો તો પત જાય રે;
ગરવા વાળા નાથ વેલા !
આરે અવસર આવજો !

અનહદ વાજાં વાગિયાં સ્વામી !
જોઉં તમારી વાટ રે;
હું સુવાગણ સુંદરી
મારે તમારો વિશ્વાસ રે. - આવો તો૦

કાયામાં કાળીંગો વ્યાપ્યો
થોડે થોડે ખાય રે;
ભવસાગરમાં બેડી બૂડતાં
બાવે પકડેલ બાંય રે. - આવો તો૦

સામસામાં નિશાન ઘુરે ધણી !
ઘારે પડઘાયે જાગ રે,
ખડગ ખાંડું હાથ લીધું
ભાગ્યો કાળીંગો જાય રે. - આવો તો૦

વેલનાથ તમારા હાથમાં
બાજીગરના ખેલ રે;
વેલા ચરણે બોલ્યા રામૈયો
ફેર મનખ્યો લાવ્ય રે. - આવો તો૦

રામો બાવો
ભજન